10. รายการระหว่างกัน

ในรอบระยะเวลา 3
ปีที่ผ่านมาไม่มีการนำเงินที่ได้จากการเสนอขายหลักทรัพย์ไปใช้กับบุคคลทีมีผลประโยชน์ร่วม

บริษัทมีรายการทางบัญชีกับบริษัทที่เกี่ยวข้องกันโดยเป็นรายการด้านการซื้อขาย
การทำสัญญาให้เช่าพื้นที่ เครื่องจักร
ผู้สอบบัญชีของบริษัทฯได้อธิบายไว้ในหมายเหตุประกอบงบการเงินสิ้นสุดวันที่ 30 กันยายน 2545
หน้าที่ 16 ข้อ 4
โดยผลของรายการเหล่านี้บันทึกและแสดงในงบการเงินตามเกณฑ์ที่ได้ตกลงร่วมกันโดยบริษัทและบริษัทที่เกี่ยวข้อง
ซึ่งเป็นรายการที่เป็นปกติธุรกิจ

รายการระหว่างกันได้มีการพิจารณาถึงความจำเป็นและความสมเหตุสมผล
เพื่อก่อให้เกิดประโยชน์สูงสุดต่อบริษัทฯแล้ว
และคณะกรรมการอิสระก็ไม่มีความเห็นแตกต่างจากมติคณะกรรมการบริษัท
สำหรับมาตรการและขั้นตอนการอนุมัติการทำรายการระหว่างกันบริษัทฯได้ดำเนินการปฏิบัติตามอำนาจดำเนินการของบริษัทฯที่กำหนดไว้
ซึ่งข้อกำหนดเหล่านี้ได้อิงกับกฎข้อบังคับ ประกาศ
หรือข้อกำหนดของตลาดหลักทรัพย์แห่งประเทศไทยทุกประการ

บริษัทฯได้จัดทำสัญญาเช่ากับบริษัทอื่น โดยมีรายละเอียดดังนี้

1. บริษัท อีโนเว รับเบอร์ จำกัด ประเทศญี่ปุ่น

บริษัทฯได้ทำสัญญาข่วยเหลือด้านเทคนิค ในวันที่ 8 กรกฎาคม 2513 เป็นต้นมา
และมีการต่ออายุสัญญาจนกระทังปัจจุบัน และมีผลถึงวันที่ 7 กรกฎาคม 2553
สาระสำคัญประกอบด้วยการอนุญาตให้บริษัท อีโนเว รับเบอร์ (ประเทศไทย) จำกัด (มหาชน)
ใช้เครื่องหมายการค้า “IRC” รวมถึงการช่วยเหลือและถ่ายทอดเทคโนโลยีในการผลิต
โดยต้องจ่ายค่าธรรมเนียมในการ คิดแยกตามสายผลิตภัณฑ์ดังนี้

1. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

2. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

3. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม

2.50% ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3-5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆไปสำหรับผลิตภัณฑ์ชิ้นส่วนยาง

2. บริษัท ไออาร์ซี (เอเซีย) รีเสิร์ช จำกัด

1. บริษัทฯได้ทำสัญญาให้เช่าอาคารแก่ บริษัท ไออาร์ซี (เอเซีย) รีเสิร์ช จำกัด ตั้งอยู่เลขที่
63/3 หมู่ 6 ถนน รังสิต-นครนายก ตำบล ประชาธิปัตย์ อำเภอ ธัญบุรี จังหวัด ปทุมธานี 12130
มีเนื้อที่ให้เช่า 412 ตารางเมตร และเลขที่ 157 หมู่ 5 ถนน พหลโยธิน ตำบล ลำไทร อำเภอ
วังน้อย จังหวัด พระนครศรีอยุธยา 13170 มีเนื้อที่ให้เช่า 235 ตารางเมตร ค่าเช่ารวม
25,300.- บาท/เดือน มูลค่ายุติธรรม 25,300.- บาท/เดือน กำหนดจ่ายค่าเช่าทุกวันที่ 5
ของเดือน

2. ทำสัญญาเพื่อรองรับบริการด้านการวิจัยและพัฒนาผลิตภัณฑ์ของบริษัทฯ
โดยมีภาระผูกพันต้องจ่ายค่าธรรมเนียมตามที่ระบุไว้ในสัญญา
มีผลบังคับจนกว่าคู่สัญญาฝ่ายใดฝ่ายหนึ่งจะบอกเลิก โดยแจ้งเป็นลายลักษณ์อักษร

3. บริษัท อิโนแอค โตไก จำกัด

บริษัท อิโนแอค โตไก (ประเทศไทย) จำกัด
ทำสัญญาขอเช่าพื้นที่การผลิตและเครื่องจักรอุปกรณ์บางส่วนกับบริษัท อีโนเว รับเบอร์
(ประเทศไทย) จำกัด (มหาชน) ตั้งอยู่เลขที่ 157 หมู่ 5 ถนนพหลโยธิน ตำบลลำไทร
อำเภอวังน้อย จังหวัดพระนครศรีอยุธยา 13170 เป็นระยะเวลา 1 ปี ทั้งนี้ตั้งแต่วันที่ 1 ตุลาคม
2545 โดยพื้นที่ในการผลิตมีพื้นที่ประมาณ 5,268 ตารางเมตร และเครื่องจักรอุปกรณ์บางส่วน
โดยกำหนดราคาค่าเช่าดังนี้ ค่าพื้นที่การผลิต 964,089.75 บาท/เดือน เครื่องจักรอุปกรณ์
446,000 บาท/เดือน กำหนดจ่ายค่าเช่าทุกวันที่ 15 ของเดือน

รวมทั้งบริษัท อิโนแอค โตไก (ประเทศไทย) จำกัด ยังเป็นผู้รับเหมาช่วงของบริษัท อีกด้วย

4. บริษัท คินโนะโฮชิ เอ็นจิเนียริ่ง จำกัด

บริษัท คินโนธ โฮชิ เอ็นจิเนียริ่ง จำกัด ทำสัญญาขอเช่าพื้นที่ 360 ตารางเมตร ตั้งอยู่เลขที่ 157
หมู่ 5 ถนนพหลโยธิน ตำบลลำไทร อำเภอวังน้อย จังหวัดพระนครศรีอยุธยา 13170
เป็นระยะเวลา 1 ปี ทั้งนี้ตั้งแต่วันที่ 30 พฤศจิกายน 2545 โดยกำหนดราคาค่าเช่า
10,000บาท/เดือน กำหนดจ่ายค่าเช่าทุกวันที่ 5 ของเดือน

สำหรับรายการซื้อจากบริษัทฯที่เกี่ยวข้องกันเป็นการซื้อขายรายการค้าปรกติ
ซึ่งบริษัทฯได้รับหนังสือยืนยันจากบริษัทที่เกี่ยวข้องกันว่าการซื้อขายดังกล่าวว่ารายการค้าดังกล่าวเป็นรายการค้าตามปรกติธุรกิจ
โดยรายการขายกำหนดจากราคาต้นทุน บวกกำไรส่วนเพิ่ม